Zoologie. De Rhinocerote tichorhino. 163 
vationibus microscopicis directis confirmare contigit, ita ut de structurae 
penitioris Rhinocerotum antediluvianorum et adhuc viventium quoad par- 
tium mollium identitatem haud amplius dubitari possit. 
Praeterea vero speciei craniologiam disquisitionibus specialibus numero- 
sissimis ditare et animalium exstinctorum pathologiam osteologicam novis 
quibusdam exemplis augere studui. 
In universum enim praeter crania quatuor integra i. e. maxilla inferiore 
dentibusque plus minusve completis donata, viginti septem crania plus mi- 
nusve completa mandibula carentia et praeterea dentium copia satis magna 
ad manus fuerunt. Completam quidem animalis osteoiogiam , quod valde 
dolendum, huc usque proferre haud possum, quum vertebrae, ossa extremi- 
tatum etc. perpauca tantum in Museis Petropolitanis inveniantur, 
LIBER I. 
De partibus externis et mollibus Rhinocerotis tichorhini secundum  specimi- 
nis integri prope flumen Wilui anno 1771 inventi reliquias (capitis et pe- 
dum) nec non cornua Musei Academici effossa exaratis. 
Carur IL 
Animadversiones ad cadaveris inventi historiam generalem 
spectantes. 
Rhinoceros tichorhinus et Elephas primigenius seu mammonteus, ut no- 
tum, solas huc usque animalium terrestrium exstinctorum species sistunt, 
quarum structuram et formam externam ex parte saltem cognitam habemus 
cadaverum integrorum ope, quae in Sibiriae terra congelata inclusa restite- 
runt nostris vero temporibus rapidorum Sibiriae borealis fluminum vi eluta 
et aquae vi et solis radiorum effectu in hominum conspectum sunt posita. 
Quorumque reliquiae unicae in Museo Academiae Petropolitanae Zoologico 
curis meis per septemdecim annos continuatis restaurato et objectis nume- 
rosissimis aucto servantur. 
91* 
